รัฐบาลไทย-ข่าวทำเนียบรัฐบาล-“การลงทุนรัฐวิสาหกิจ 9 เดือนของปี 2561 ขยายสูงถึง 45% ช่วยผลักดันเศรษฐกิจไทยขยายตัวอย่างต่อเนื่อง”
วันจันทร์ที่ 5 พฤศจิกายน 2561
“การลงทุนรัฐวิสาหกิจ 9 เดือนของปี 2561 ขยายสูงถึง 45% ช่วยผลักดันเศรษฐกิจไทยขยายตัวอย่างต่อเนื่อง”
ผลการเบิกจ่ายงบลงทุนสะสมของรัฐวิสาหกิจ 45 แห่ง ที่ สคร. กํากับดูแลโดยตรงตั้งแต่เดือนมกราคม 2561 – กันยายน 2561 มีจํานวน 310,926 ล้านบาท ซึ่งมีการขยายตัวสูงถึงร้อยละ 45 เมื่อเทียบกับผลเบิกจ่ายงบลงทุนสะสมในช่วงเวลาเดียวกันของปี 2560
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ผลการเบิกจ่ายงบลงทุนสะสมของรัฐวิสาหกิจ 45 แห่ง ที่ สคร. กํากับดูแลโดยตรงตั้งแต่เดือนมกราคม 2561 – กันยายน 2561 มีจํานวน 310,926 ล้านบาท ซึ่งมีการขยายตัวสูงถึงร้อยละ 45 เมื่อเทียบกับผลเบิกจ่ายงบลงทุนสะสมในช่วงเวลาเดียวกันของปี 2560
อัตราการเติบโตการเบิกจ่ายงบลงทุนปี 2561 เปรียบเทียบปี 2560
9 เดือน (ม.ค. – ก.ย.)
ปี 60 ปี 61
ผลการเบิกจ่ายงบลงทุน (ล้านบาท) 214,796 310,926
Growth % YoY ของผลการเบิกจ่าย  45%
ที่มา : สํานักงานคณะกรรมการนโยบายรัฐวิสาหกิจ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า ผลการเบิกจ่ายงบลงทุนสะสมของรัฐวิสาหกิจทั้ง 45 แห่ง ตั้งแต่เดือนตุลาคม 2560 – กันยายน 2561 มีจํานวน 329,201 ล้านบาท หรือคิดเป็นร้อยละ 87 ของแผนการเบิกจ่ายงบลงทุนสะสม โดยรัฐวิสาหกิจปีงบประมาณเบิกจ่ายงบลงทุนสะสม
ตั้งแต่เดือนตุลาคม 2560 – กันยายน 2561 จํานวน 101,862 ล้านบาท หรือคิดเป็นร้อยละ 70 ของแผนการเบิกจ่ายงบลงทุนสะสม และรัฐวิสาหกิจปีปฏิทินเบิกจ่ายงบลงทุนสะสม ตั้งแต่เดือนมกราคม 2561 – กันยายน 2561 จํานวน 227,339 ล้านบาท หรือคิดเป็นร้อยละ 98 ของแผนการเบิกจ่ายลงทุนสะสม โดยผลการเบิกจ่ายงบลงทุนส่วนใหญ่มาจากรัฐวิสาหกิจที่มีโครงการลงทุนขนาดใหญ่ อาทิ โครงการทดแทนโรงไฟฟ้าพระนครใต้ ระยะที่ 1 และโครงการขยายระบบไฟฟ้า ระยะที่ 12 ของการไฟฟ้าฝ่ายผลิตแห่งประเทศไทย โครงการรถไฟฟ้าสายสีส้ม ช่วงศูนย์วัฒนธรรม - มีนบุรี และโครงการรถไฟฟ้าสายสีเขียว ช่วงหมอชิต – สะพานใหม่ - คูคต ของการรถไฟฟ้าขนส่งมวลชนแห่งประเทศไทย โครงการพัฒนาระบบสายส่งจําหน่ายระยะที่ 1 และโครงการพัฒนาระบบสายส่งและสถานีไฟฟ้าระยะที่ 9 ส่วนที่ 1 ของการไฟฟ้าส่วนภูมิภาค แผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 – 2564 ของการไฟฟ้านครหลวง นอกจากนี้ คาดว่ารัฐวิสาหกิจปีปฏิทินจะสามารถช่วยสนับสนุนการเติบโตของเศรษฐกิจในภาพรวม โดยประมาณการว่าจะสามารถเบิกจ่ายงบลงทุนส่วนที่เหลือได้สูงสุดถึงร้อยละ 90 ของแผนการเบิกจ่ายงบลงทุนทั้งปี ภายสิ้นเดือนธันวาคม 2561
ผลการเบิกจ่ายงบลงทุนของรัฐวิสาหกิจสะสมถึงเดือนกันยายน 2561
(ตุลาคม 2560 – กันยายน 2561)
รัฐวิสาหกิจ  เบิกจ่ายจริงสะสม  ร้อยละเบิกจ่ายจริงสะสม/แผนเบิกจ่ายสะสม
ปีงบประมาณ (ต.ค. 60 – ก.ย. 61)
จํานวน 34 แห่ง  101,862  70%
ปีปฏิทิน (ม.ค. 61 – ก.ย. 61)
จํานวน 11 แห่ง  227,339  98%
รวม 45 แห่ง  329,201  87%
ที่มา : สํานักงานคณะกรรมการนโยบายรัฐวิสาหกิจ
นายประภาศ คงเอียด ผู้อํานวยการ สคร. กล่าวสรุปว่า การลงทุนของรัฐวิสาหกิจยังคงเป็นเครื่องมือที่สําคัญของรัฐบาลในการขับเคลื่อนนโยบายสร้างการเติบโตของเศรษฐกิจไทยในปี 2561 ให้ขยายตัวได้อย่างต่อเนื่อง ดังนั้น สคร. จึงยังคงให้ความสําคัญกับการดําเนินการลงทุนและเร่งเบิกจ่ายงบลงทุนของรัฐวิสาหกิจในไตรมาส 4/2561 โดยได้เร่งรัดรัฐวิสาหกิจให้เบิกจ่ายงบลงทุนไม่น้อยกว่าร้อยละ 95 ของกรอบงบลงทุนที่คณะรัฐมนตรีกําหนดและให้คณะกรรมการรัฐวิสาหกิจกํากับดูแลการเบิกจ่ายงบลงทุนให้เป็นไปตามเป้าหมาย รวมทั้งกําชับให้รัฐวิสาหกิจที่มีงบลงทุนขนาดใหญ่เร่งรัดการเบิกจ่ายงบลงทุนในระยะเวลาที่เหลือของปี 2561 ที่เหลืออีก 3 เดือน ให้เป็นไปตามเป้าหมายที่กําหนดไว้ด้วย เพื่อช่วยสร้างความเชื่อมั่นและสนับสนุนให้เศรษฐกิจไทยขยายตัวได้อย่างต่อเนื่องต่อไป